
A projektirodák funkcionális szerepének vizsgálata és projektsikerre gyakorolt hatása

Kulcsszavak: projektmenedzsment iroda,projektmenedzsment,projektmenedzsment érettség
A projektmenedzsment irodák (továbbiakban: PMO-k) hatása és fontossága elkerülhetetlen és alaposan kutatott terület. Egy hatékony és eredményes PMO növelheti a projektek sikerességi arányát, és ennek következtében hozzájárulhat a fenntartható versenyelőny megszerzéséhez és a hosszú távú túléléshez. Ugyanakkor a PMO-k szerepei, felelősségei, különösen a hatásköreik nincsenek összhangban az elvárásokkal.
Bár a PMO-k központi szerepet játszanak a szervezetekben, a legtöbb projekt helyi szinten, az egyes szervezeti egységeknél valósul meg. Ez paradox helyzetet teremt a központosított PMO-szerepek és a decentralizált, helyi projektmegvalósítás között, azaz a projektek központi és ellenőrzött áttekintésének szükségessége, valamint az alsóbb szinteken elvárt rugalmasság között. A potenciális feszültségek csökkentése érdekében a PMO-k bizonyos tevékenységeket központosítanak, míg másokat az egyes osztályok felelősségi körében hagynak.
A projekt lényegében egy meghatározott tevékenységgel bíró, időben korlátozott és költségkerettel rendelkező folyamatként definiálható, amely egy konkrét cél elérésére jött létre (Project Management Institute, 2010), de amely a vállalati stratégiához igazodik és ideiglenes entitásként működik (Görög M., 2013). 
A projektiroda jelenléte egy szervezetben annak projektérettségét és fejlettségét is jelzi. Azonban megjelenésük szorosan összefügg a projektek számának és összetettségének növekedésével (Hobbs B., & Aubry M., 2006). A vállalatoknak törekedniük kell egy olyan szervezet kialakítására, amely felelős a projektmenedzsment képességek fejlesztéséért, így hozzájárulva a hatékonyabb működéshez, amelynek hatékony megoldása a projektiroda létrehozása lehet (Meredith et al., 2003). 
E kutatás feltáró jellegűnek tekinthető, és ennek eredményeként további elemzéseket szükséges végezni a kapott eredmények megerősítése érdekében.



